ครม.มีมติ ให้วันที่ 3 มิถุนายนของทุกปี วันเฉลิมพระชนมพรรษา พระราชินี เป็นวันหยุดราชการ
ครม.มีมติ ให้วันที่ 3 มิ.ย. ของทุกปี วันเฉลิมพระชนมพรรษา พระราชินี เป็นวันหยุดราชการพลเอกประยุทธ์ จันทร์โอชานายกรัฐมนตรี เปิดเผยว่าที่ประชุมคณะรัฐมนตรีมีมติเห็นชอบให้วันที่ 3 มิถุนายน ของทุกปี ซึ่งเป็นวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี เป็นวันหยุดราชการประจำปี ตามที่สำนักเลขาธิการคณะรัฐมนตรีเสนอนายกรัฐมนตรี เปิดเผยว่า พระบาทสมเด็จพระวชิรเกล้าเจ้าอยู่หัว ทรงขอบพระทัยประชาชนทุกหมู่เหล่า รวมถึงข้าราชการพลเรือน ตำรวจ ทหาร ภาคเอกชนและจิตอาสา โดยรับสั่งให้มีการจัดเลี้ยง ซึ่งขณะนี้รัฐบาลอยู่ระหว่างวางแผนการจัดเลี้ยงดังกล่าว โดยจะมีขึ้นก่อนวันที่ 24 พ.ค.นี้ ทั้งนี้พระบาทสมเด็จพระวชิรเกล้าเจ้าอยู่หัว ได้ทรงพระราชทานพระราชทรัพย์ส่วนพระองค์ ในการจัดเลี้ยงในครั้งนี้ด้วยนายกรัฐมนตรี เปิดเผยว่า รัฐบาลได้ส่งเอกสารเพื่อสร้างความเข้าใจกับทุกหน่วยงาน เกี่ยวกับพระราชปรมาภิไธย พระนามาภิไธย คำอ่าน คำขึ้นต้นลงท้าย รวมถึงการใช้บทเพลงสรรเสริญพระบารมีในพิธีทางการต่างๆให้ถูกต้อง